ช.ทวีมั่นใจเดือน มิ.ย. ส่งมอบเมล์ NGV ครบ
นายสุรเดช ทวีแสงสกุลไทย กรรมการผู้จัดการใหญ่และประธานเจ้าหน้าที่บริหารและนายนิติธร ดีอำไพ รองประธานเจ้าหน้าที่บริหารและการเงิน บริษัท ช.ทวี จำกัด (มหาชน) (CHO) ร่วมกันให้ข้อมูล ในงานพบผู้ลงทุนว่า มั่นใจว่าปี 61 จะมีรายได้ไม่ต่ำกว่า 3,000 ล้านบาทและพลิกกลับมามีกำไรจากโครงการส่งมอบรถโดยสาร ปรับอากาศรถเมล์ NGV 100 คัน ให้องค์การขนส่งมวลชนกรุงเทพ (ขสมก.) เดือน มี.ค.นี้ และจะทยอยส่งมอบต่อเนื่องจนกว่าจะแล้วเสร็จ มิ.ย.61 รวม 489 คัน มูลค่าโครงการ 1,700 กว่าล้านบาท ประกอบกับมีงานในมือ (Backlog) กว่า 6,500 ล้านบาท และคาดจะรับรู้รายได้ปีนี้ 2,700 ล้านบาท ส่วนกรณีที่รถ NGV ของบริษัท โดนทุบที่การท่าเรือนั้น ขณะนี้การท่าเรือได้ยินยอมที่จะชดใช้ค่าเสียหายให้บริษัทแล้ว ส่วนความคืบหน้าโครงการเช่าระบบบัตรโดยสารอิเล็กทรอนิกส์พร้อมอุปกรณ์ (E-Ticket) และเครื่องเก็บค่าโดยสาร Cash box บนรถโดยสารประจำทาง 2,600 คัน กำลังรอการพิจารณาจาก ขสมก. เนื่องจากเครื่องนี้อาจไม่รองรับเหรียญรุ่นใหม่ จึงอาจต้องชะลอการติดตั้งกล่องรับเหรียญไป ก่อน เบื้องต้นมี 2 แนวทาง คือ ยกเลิกการติดตั้งกล่องแต่จะเปลี่ยนเป็น E-Ticket หรือจะติดตั้ง เพียง 100 คันเท่านั้น จากเดิมตั้งแต่ 2,600 คัน.
บริษัท ช.ทวี จำกัด (มหาชน) (CHO) ร่วมกันให้ข้อมูล ในงานพบผู้ลงทุนว่า มั่นใจว่าปี 61 จะมีรายได้ไม่ต่ำกว่า 3,000 ล้านบาทและพลิกกลับมามีกำไรจากโครงการส่งมอบรถโดยสาร ปรับอากาศรถเมล์ NGV 100 คัน
รถเมล์ NGV,ส่งมอบรถเมล์ NGV,บริษัท ช.ทวี,E-Ticket,ขสมก.,ข่าวทั่วไป